Zaporizjzja kjernekraftverk

Zaporozjzjya kjernekraftverk (ukrainsk: Запорізька атомна електростанція) er et kjernekraftverk i Ukraina som produserer elektrisk kraft. Anlegget ligger i byen Enerhodar nordvest i Zaporizjzja oblast, i det sørlige Ukraina. Anlegget ble bygget i perioden fra  1978 til 1995, og er i dag det største kjernekraftverket i Europa. Kjernekraftverket har i alt seks reaktorer.

Eier
Kjernekraftverket eies og drives av Ukrainas nasjonale kjernekraftselskap Energoatom.

Produksjon 
Anlegget er ett av fire operative kjernekraftverk i landet, og genererer opptil 42 TWh elektrisitet per år. Anlegget står for omtrent 40 % av den totale elektrisiteten som genereres av alle de ukrainske kjernekraftverkene, og en femtedel av Ukrainas årlige elektrisitetsproduksjon. Kjernekraftverket består av seks trykkvannsreaktorenheter, som ble satt i drift mellom 1984 og 1995, med en brutto elektrisk kapasitet på 1 000 MW hver. 
Siden oppstarten av anlegget i 1984 har det generert mer enn 1230 TWh elektrisitet, pr. desember 2021.

 Okkupasjon 
3. mars 2022 oppsto det brann ved kraftverket da det ble angrepet av russiske styrker under Russlands invasjon av Ukraina 2022.

Dagen etter ble atomkraftverket okkupert av russiske styrker.

11. september 2022 ble kraftverket stengt ned i lys av de uforutsigbare omstendighetene. 6. juni 2023 ble det avslørt at minst én av de seks reaktorene fremdeles var varm og at den krevde aktiv nedkjøling.

Russland har brukt atomkraftverket som militær base."Russia using Zaporizhzhia nuclear power plant as army base - Ukraine", BBC, 8. august 2022

Russland har også angrepet mange andre kraftverk i Ukraina, og sprengt demningen ved kraftverket i Nova Kakhovka.  Russiske statsstyrte massemedia har spredt hånlige videoklipp med ukrainere som fryser.  Wilson Center har omtalt Russlands opptreden som "energiterrorisme"."Ukraine’s Energy System Under Attack This Spring—Again", Wilson Center, 16. mai 2024

Se også
 Liste over verdens største kjernekraftverk

 Referanser 

 Eksterne lenker 


Kategori:Kjernekraftverk i Ukraina
Kategori:Zaporizjzja oblast